Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 416/11)

Denne meddelelse offentliggøres i henhold til artikel 17, stk. 5 i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»CHEVERNY«

PDO-FR-A0164-AM02

Meddelelsesdato: 18.9.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Geografisk område

Kommunen Chambord tilføjes i kapitel 1, punkt IV, nr. 1.

Denne tilføjelse sker som følge af en afgrænsning af området, som har ført til medtagelsen af Chambord.

Punkt 6 i enhedsdokumentet ændres.

2. Afgrænset parcelområde

I varespecifikationens kapitel 1, punkt IV, nr. 2, indsættes efter ordene »den 28. maj 1986« ordene »den 20. juni 2018«.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af vin med den beskyttede oprindelsesbetegnelse, udpeges.

Enhedsdokumentet berøres ikke af denne ændring.

3. Vinstoksorter

I kapitel 1, punkt V, nr. 1, litra b), udgår druesorten cabernet franc.

Cabernet franc, der er en sekundær drue, udgår, fordi den har svært ved at modne i det område, som oprindelsesbetegnelsen er knyttet til.

Enhedsdokumentet berøres ikke af denne ændring.

4. Andelen af vinstokbestanden på bedriften

I kapitel 1, punkt V, nr. 2, litra b), ændres »af alle sekundære druesorter udgør højst 10 %« til »af den sekundære druesort udgør højst 5 %«.

Efter at cabernet franc er udgået, revideres reglerne for andelen af vinstokbestanden, således at andelen af den sekundære druesort ændres fra 10 % til 5 %.

Enhedsdokumentet berøres ikke af denne ændring.

5. Regler for beskæring

I punkt VI, nr. 1, litra b), i varespecifikationen for betegnelsen »Cheverny« udgår sætningen »Der må højst være 11 frugtbærende grene efter blomstring (Lorenz-stadium 23)«.

Med denne ændring gøres beskæringsreglerne mere fleksible, så de kan tilpasses de klimatiske forhold.

Punkt 5.1 i enhedsdokumentet ændres.

6. Naturligt minimalt alkoholindhold udtrykt i volumenprocent

Kapitel 1, punkt VII, nr. 2, litra b), ændres til

»b) — Naturligt minimalt alkoholindhold udtrykt i volumenprocent.

Vinen skal have et naturligt alkoholindhold udtrykt i volumenprocent på mindst 10 %.«

Da der ikke anvendes halvtørre og halvsøde hvidvine og rosévine, udgår kategorien. Det medfører ændringer i det naturlige minimale alkoholindhold, som fremover er på 10 % for alle de vine, der er omfattet af oprindelsesbetegnelsen.

Punkt 4 i enhedsdokumentet ændres.

7. Sammenstikning

Punkt IX, nr. 1, litra a), tredje afsnit, ændres til »— Rødvin, der er resultatet af en sammenstikning, i hvilken andelen af den primære druesort og den komplementære druesort er på mindst 95 % til sammen i sammenstikningen; andelen af den primære druesort er på mindst 60 % i sammenstikningen; andelen af den komplementære druesort er på mindst 5 % i sammenstikningen; andelen af den sekundære druesort er på højst 5 % i sammenstikningen;«

Denne ændring gør det muligt at øge andelen af pinot noir i sammenstikninger af rødvin. Pinot noir har fremragende organoleptiske egenskaber.

Enhedsdokumentet berøres ikke af denne ændring.

8. Indhold af gæringsdygtigt sukker

Kapitel 1, punkt IX, nr. 1, litra c), ændres således:

»c) — Analysestandarder

Vinen opfylder følgende analysestandarder:

Efter gæringen har rødvinen et indhold af gæringsdygtigt sukker (glukose + fruktose) på højst 2 g pr. liter.

Alle vinpartier opfylder efter emballering følgende analysestandarder:

Indholdet af gæringsdygtigt sukker i hvidvine og rosévine: højst 4 g pr. liter udtrykt i glukose + fruktose.

Hvidvine og rosévine med et naturligt alkoholindhold udtrykt i volumenprocent på mindst 13,5 %: højst 6 g pr. liter glukose + fruktose«.

Denne ændring foretages som følge af, at kategorien halvtør og halvsød er udgået for hvidvine og rosevine.

Punkt 4 i enhedsdokumentet ændres.

9. Varmebehandling

I kapitel 1, punkt IX, nr. 1, litra d), tilføjes følgende sætning: »— Ved fremstilling af rødvin er enhver varmebehandling af høsten ved temperaturer over 40 °C forbudt«.

Denne praksis, der ikke tidligere er blevet anvendt i det område, der er omfattet af oprindelsesbetegnelsen, risikerer at medføre atypiske aromatiske profiler. Den gør det muligt at korrigere fejl i vinen, der skyldes druernes dårlige kvalitet, men kan påvirke vinens organoleptiske profil i en retning, som er uønsket i forbindelse med oprindelsesbetegnelsen »Cheverny«. Dette forbud medfører et højere krav til druernes kvalitet.

Enhedsdokumentet berøres ikke af denne ændring.

10. Cirkulation mellem godkendte oplagshavere

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

11. Overgangsbestemmelser

Kapitel 1, punkt IX, nr. 1, ændres til

»1 — Vinstokbestand, regler for andelen på bedriften og regler for sammenstikning a) — Rødvin, der kan være berettiget til den kontrollerede oprindelsesbetegnelse, kan anvende druesorterne cabernet franc N og cot N som sekundære druesorter frem til høsten i 2025. Andelen af disse to sekundære druesorter må højst udgøre 10 % af vinstokbestanden. b) — Rosévin, der kan være berettiget til den kontrollerede oprindelsesbetegnelse, kan være fremstillet af druesorterne cabernet franc N, cabernet-sauvignon N og Pineau d'Aunis N som sekundære druesorter på vindyrkningsarealer, der eksisterede pr. 31. juli 2009, frem til høsten i 2025, og andelen af druesorterne cabernet franc N, cabernet sauvignon N, pineau d'Aunis N og cot N må højst udgøre 25 % af vinstokbestanden. c) — Frem til og med høsten i 2025 kan rødvin stamme fra en sammenstikning, i hvilken andelen af druesorten pinot noir N udgør mindst 50 %, og andelen af druesorterne cabernet franc N og cot N højst udgør 10 %«.

Overgangsforanstaltningerne er blevet revideret for at fjerne de foranstaltninger, der er udløbet, og for at muliggøre en tilpasning af bedriften til ændringen af vinstokbestanden.

Enhedsdokumentet berøres ikke af denne ændring.

12. Mærkning

I punkt XII, nr. 2, tilføjes følgende som litra e):

»e) Enhver angivelse af navnet på en druesort er forbudt på etiketten med alle de obligatoriske oplysninger.«

Denne ændring hænger sammen med forøgelsen af den maksimale andel af druesorten pinot noir i forbindelse med sammenstikninger, som gør det muligt at fremstille rødvin med over 85 % af denne druesort, hvilket i henhold til lovgivningen gør det muligt at anføre navnet på denne druesort på etiketten. Producentsammenslutningen ønsker ikke at godkende denne praksis og ønsker at opretholde en værdiansættelse baseret på oprindelsesbetegnelsen.

Enhedsdokumentet berøres ikke af denne ændring.

13. Vigtigste punkter, der skal kontrolleres

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

14. INAO reference

I kapitel 3, punkt II, ændres kommunen »Montreuil sous-bois« til kommunen »Montreuil«.

Med denne ændring tages der hensyn til ændringen af kommunens navn.

Enhedsdokumentet berøres ikke af denne ændring.

ENHEDSDOKUMENT

1. Produktets betegnelse

Cheverny

2. TYPE GEOGRAFISK BETEGNELSE

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Der er tale om stille hvid-, rød eller rosévine.

Rødvinene har et æblesyreindhold på højst 0,3 g/l, og et indhold af gæringsdygtigt sukker på højst 2 g/l.

Hvid- og rosévinene har et naturligt alkoholindhold udtrykt i volumenprocent på 10 %.

Alle vinpartier opfylder efter emballering følgende analysestandarder:

Indholdet af gæringsdygtigt sukker i hvidvine og rosévine: højst 4 g pr. liter udtrykt i glukose + fruktose.

Hvidvine og rosévine med et naturligt alkoholindhold udtrykt i volumenprocent på mindst 13,5 %: højst 6 g gæringsdygtigt sukker pr. liter udtrykt i glukose + fruktose.

De øvrige kriterier er i overensstemmelse med gældende lovgivning.

Hvidvinene har navnlig en duft af citrusfrugter og hvide blomster.

Rødvinene har en duft af røde frugter og krydderier. Rosévinene kombinerer nervøsitet med en vis fedme.

Generelle analytiske karakteristika Samlet maksimalt alkoholindhold (% vol.) 12,5 Minimumsalkoholindhold (% vol.) Minimumssyreindhold Maksimalt indhold af flygtig syre (i mEq/l) Maksimalt indhold af svovldioxid (i mg/l)

5. Vinfremstillingspraksis

a) Væsentlige ønologiske fremgangsmåder

Tilsætning

Hvidvine og rosévine med et gæringsdygtigt sukkerindhold (glukose + fruktose) på over 4 g/l fremstilles uden tilsætning.

Fremstilling af rosévine

Restriktion, der gælder for fremstillingen

Ved fremstilling af rosévine er anvendelsen af kul til ønologisk brug alene eller i blandinger forbudt.

Drift af vinbedriften

Dyrkningspraksis

Plantetætheden er mindst 4 500 stokke pr. hektar med en maksimal afstand mellem rækkerne på 2,10 m. Afstanden mellem stokkene i en række varierer mellem 0,90 m og 1,20 m.

Vinstokkene beskæres, så der er højst 13 skud pr. stok, ved hjælp af følgende teknikker:

— Guyot-beskæring med en enkelt lang stok og maksimum to korte grene

— dobbelt kort Guyot-beskæring

— kort sporebeskæring (i vifteform eller efter Royat-metoden).

b) Maksimumsudbytte

Hvidvin

72 hektoliter pr. hektar.

Rødvin og rosévin

66 hektoliter pr. hektar.

6. Afgrænset geografisk område

Høst af druer, vinfremstilling og -forarbejdning finder sted i følgende kommuner i departementet Loir-et-Cher: Candé-sur-Beuvron, Cellettes, Chambord, Cheverny, Chitenay, Cormeray, Cour-Cheverny, Feings, Fougères-sur-Bièvre, Fresnes, Huisseau-sur-Cosson, Maslives, Les Montils, Montlivault, Mont-près-Chambord, Muides-sur-Loire, Ouchamps, Saint-Claude-de-Diray, Saint-Dyé-sur-Loire, Saint-Laurent-Nouan, Sambin, Seur, Tour-en-Sologne, Vineuil og matrikelafdeling E i kommunen Monthou-sur-Bièvre.

7. Primære druesorter

Chardonnay B.

Sauvignon gris G — Fié gris

Orbois B

Chenin B

Pinot noir N

Sauvignon B — Sauvignon blanc

Gamay N

8. Tilknytning til det geografiske område

De magre jorde i vindyrkningsområdet, der fortrinsvis er sandholdige eller baseret på et kalkstenssubstrat, er i høj grad præget af Loireflodens forløb og af de store skove tæt på vindyrkningsområdet, som bidrager til det kølige klima, førte fra starten til, at der blev plantet druesorter, som er tilpasset et klima, der er vanskeligt for vinstokke. Dette klima bidrager til de forskellige druesorters delikate aromatiske udtryk:

— livlige, men afbalancerede hvidvine, fortrinsvis med en duft af citrusfrugter, eksotiske frugter eller hvide blomster

— afbalancerede rosévine med en vis fedme, som oftest har en duft af røde frugter og krydderier

— rødvine med en duft af røde og sorte frugter, nogle gange med noter af krydderier, hvis struktur kan være enten delikat i unge vine eller mere harmonisk i gemmevine, som kan udvikle en duft af vildt.

9. Andre vigtige betingelser (emballering, mærkning, andre krav)

Bestemmelser om mærkningen

Retlig ramme:

De nationale bestemmelser

Type supplerende betingelse:

Supplerende bestemmelser om mærkningen

Beskrivelse af betingelsen:

Størrelsen af bogstaverne i betegnelsen »Val de Loire«, der kan supplere betegnelsen, der hverken i højde eller bredde må være større end to tredjedele af bogstaverne i betegnelsen for den kontrollerede oprindelsesbetegnelse.

Navnet på den mindste geografiske enhed

Retlig ramme:

De nationale bestemmelser

Type supplerende betingelse:

Supplerende bestemmelser om mærkningen

Beskrivelse af betingelsen:

Den mindste geografiske enhed kan fremgå af vinenes etiket, forudsat at der er tale om en navngiven matrikelregistret lokalitet, og at denne fremgår af høstanmeldelsen.

Angivelse af sukkerindholdet

Retlig ramme:

De nationale bestemmelser

Type supplerende betingelse:

Supplerende bestemmelser om mærkningen

Beskrivelse af betingelsen:

Hvid- og rosévine med et gæringsdygtigt sukkerindhold (glukose + fruktose) på over 9 g pr. liter præsenteres med en angivelse svarende til vinens indhold, således som defineret i EU-forskrifterne.

Område i umiddelbar nærhed

Retlig ramme:

De nationale bestemmelser

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område, der ligger umiddelbart i nærheden, og som er genstand for undtagelsen vedrørende fremstillingen og behandlingen af vinen, omfatter følgende kommuner i departementet Loir-et-Cher:

Bracieux, Chailles, Chambord, Chaumont-sur-Loire, Contres, Fontaines-en-Sologne, Monthou-sur-Bièvre, Oisly, Pontlevoy, Saint-Gervais-la-Forêt, Soings-en-Sologne, Thenay, Valaire.

Link til varespecifikationen

https://info.agriculture.gouv.fr/gedei/site/bo-agri/document_administratif-220bba6b-f97b-4aeb-a0a1-0f3d04dad06c

(1) EUT L 9 af 11.1.2019, s. 2.